Ադրիանո Չելենտանո

Ադրիանո Չելենտանո (, ), իտալացի երգիչ, երգահան, կինոդերասան, կատակերգու, կինոռեժիսոր, հեռուստահաղորդավար և հասարակական գործիչ։ Բեմում քայլելու ձևի պատճառով Իտալիայում նրան անվանում են «Molleggiato» ()։

Չելենտանոն իտալական երաժշտության պատմության ամենահաջողակ ու ազդեցիկ կատարողներից է։ Իր ողջ կարիերայի ընթացքում նա թողարկել է 41 ալբոմ 150 միլիոն ընդհանուր քանակովhttp://www.corriere.it/spettacoli/09_dicembre_21/celentano_scoperto-grazie-blog_e9fa3342-ee3b-11de-9127-00144f02aabc.shtml, ինչպես նաև նկարահանվել է ավելի քան 40 ֆիլմերում, որոնցից առավել հայտնի են «Անսանձի սանձահարումը» (1980), «Բլեֆ» (1976), «Խելահեղ սիրահարվածը» (1981) և «Բինգո Բոնգո» (1982) ֆիլմերըԳ. Բոգեմսկի, Չելենտանոյի ֆենոմենը (ռուս.) // «Экран», Մոսկվա, 1986։։

Երկու անգամ արժանացել է «Դավիդ դի Դոնատելոյի» մրցանակի «Բլեֆ» (1976) և «Թավշյա ձեռքեր» (1980) ֆիլմերում տղամարդու լավագույն դերակատարման համար։ 1989 թվականին Չելենտանոյին շնորհվել է Միլան քաղաքի բարձրագույն պարգևը՝ Ambrogino d’oro ()։ 2007 թ. գլխավորել է «100 ամենավառ կինոաստղերի» ցանկը, որ կազմել էր Time Out ամսագիրը։

Ադրիանո Չելենտանոյի պատվին է կոչվել № 6697 աստերոիդը, որ հայտնաբերվել է 1987 թվականի ապրիլի 24-ին։

Նրա կինն է հանրաճանաչ դերասանուհի և երգչուհի Կլաուդիա Մորին։ Նրանք ունեն երեք երեխա՝ Ռոզիտան, Ջիակոմոն և Ռոզալինդա Չելենտանոն։ Վերջինս հայտնի է իր Սատանայի դերով Մել Գիբսոնի Քրիստոսի չարչարանքները ֆիլմում։

Ներկայումս երգիչը կնոջ՝ Կլաուդիա Մորիի հետ ապրում է Գալբյատեում՝ սեփական առանձնատանըԼ. Խոմյակով, Ադրիանո Չելենտանոն վախեցնում էմկներին ու որսում կոկորդիլոսներ, Вечерние вести (ուկրաինական օրաթերթ), 1999, N 226 (272)՝ շարունակելով ակտիվ ստեղծագործական կյանքը։

Ադրիանո Չելենտանոն 2005 թվականից բուսակեր է և հանդես է գալիս որպես կենդանիների իրավունքների պաշտպան։

 Կենսագրություն 


 1938-1960. վաղ տարիներ 
Ադրիանո Չելենտանոն ծնվել է 1938 թվականի հունվարի 6-ին՝ Բեֆանայի օրը (կատակի տոն) Միլանում՝ Վիա Գլյուկ, 14 (, 14) հասցեումփողոցը կոչվել է կոմպոզիտոր Քրիստոֆ Վիլլիբալդ Գլյուկի անունով։ Ընտանիքը, որի հինգերորդ զավակն էր Ադրիանոն, Ապոիլիայից հյուսիս էր տեղափոխվել աշխատանք գտնելու հույսով։ Ադրիանոն մանկությունն անցկացնում է Միլանում։ 12 տարեկան հասակում նա թողնում է դպրոցըՄ. Դենիսովա, Адриано Челентано: «Я - брутальный мужчина», 7 дней ամսագիր, 2004։ (ռուս.) և քանի որ նրա ընտանիքն աղքատ էր, սկսում աշխատել որպես ժամագործի աշակերտԵ. Կոլոսովա, Ձեր ժամացույցը Չելենտանո՞ն է վերանորոգում։ Նվիրվում է Ադրիանո Չելենտանոյի հոբելյանին…, http://shkolazhizni.ru/archive/0/n-12288/, Школа жизни ամսագիր, 2008։ Պատանեկան տարիքում Ադրիանոն հաճախ էր նմանակում ամերիկացի կատակերգու Ջերի Լուիսին, և Չելենտանոյի քույրը նմանակողների մրցութին է ուղարկում եղբոր մի լուսանկարը, որում նա Ջերի Լուիսի կերպարով էր։ Արդյունքում Ադրիանոն զբաղեցնում է առաջին տեղըԱդրիանո Չելենտանո. Ժամագործը Գլյուկ փողոցից, TV7, 2011 (ռուս.) և շահում 100 000 լիրԲ. Պեռինի, Adriano: la sua vita è come un rock, Rizzoli հրատ., 1999, հ. 3:։ Այդ ժամանակ էլ Ադրիանոն սկսում է հետաքրքրվել երաժշտությամբ և մասնավորապես ռոք-ն-ռոլով, որ նա շատ այլ իտալացիների նման լսել էր 1955 թ.՝ «Դպրոցական ջունգլիներ» ֆիլմի ցուցադրության ժամանակ. այդ ֆիլմում հնչում էր Բիլ Հեյլիի «Rock Around the Clock» երգը։ Այդ օրինակից ոգևորված՝ Չելենտանոն անդամակցում է Rock Boys խմբինhttp://www.luxurynet.ru/bomond/7587.html Ա. Բաբցկի, Ադրիանո Չելենտանո. մարդը, որ ավելի ազդեցիկ է, քան իտալացի քաղաքական բոլոր գործիչները, 13 փետրվարի, 2011 թ.:, որի կազմի մեջ մտնում էին Ջորջո Գաբերը, Լուիջի Տենկոն ու Յանաչի Էնցոն

1954 թվականին Չելենտանոն սկսում է երգեր գրել ու կատարել սեփական ստեղծագործությունները, իսկ մեկ տարի անց սկսում է համագործակցել ընկերոջ՝ Միկի Դել Պրետեի () հետ, ով հետագայում բազմաթիվ երգեր գրեց Ադրիանոյի համար և երկար ժամանակ նրա պրոդյուսերն էրԱ. Գավրիլով, Ադրիանո Չելենտանո, Текст к пластинке «Soli», 1979 (ռուս.).. Չելենտանոն նաև  խմբի անդամ էր, որի կազմի մեջ մտնում էր նաև Ադրիանոյի ընկերը՝ թմբկահար Ջանի Դել Ալոն ()։
։

Ադրիանո Չելենտանոյի առաջին պաշտոնական ելույթը տեղի է ունեցել 1957 թվականի մայիսի 18-ին Միլանի Ձմեռային պալատում. Rock Boys խմբի հետ միասին նա մասնակցում է «Ռոք-ն-ռոլի իտալական առաջին փառատոնին»։ Մրցույթին մասնակցում են իտալական բազմաթիվ խմբեր, որոնք գրեթե բոլորը ժյուրիի դատին են ներկայացնում ամերիկացի հայտնի երաժիշտների երգեր։ Սակայն Rock Boys խումբը ռիսկի է դիմում՝ հանդես են գալիս «Ciao ti dirò» () սեփական երգով, և հաղթում։

1958 թվականի հուլիսի 13-ին Չելենտանոն հաղթում է Անկոնայում տեղի ունեցած թեթև երաժշտության փառատոնումS. Cotti, Adriano Celentano. 1957-2007: Cinquant'anni da ribelle. - Roma: Editori Riuniti, 2007, էջ 327։ - (Momenti Rock). - ISBN 978-88-359-5943-4, որտեղ ներկայացնում էր «Il tuo bacio è come un rock» () երգը, և երկու տարի անց Jolly ընկերությունը պայմանագիր է կնքում Չելենտանոյի հետ և թողարկում վերջինիս ստուդիական ալբոմը՝ Adriano Celentano con Giulio Libano e la sua orchestra: Նույն թվականին Չելենտանոն զինվորական ծառայության է ուղարկվում Կազալե-Մոնֆերատո քաղաք, ապա՝ Թուրին։

 1961-1970. առաջընթացը կարերիայում 
1961 թվականի հունվարի 27-ին Չելենտանոն առաջին անգամ մասնակցեց Սան-Ռեմոյի երաժշտական փառատոնին «Ventiquattromila baci» () երգով։ Այդ ժամանակ զինվորական ծառայության մեջ գտնվող Ադրիանոն փառատոնին մասնակցելու համար պիտի հատուկ թույլտվություն ստանար պաշտպանության նախարար Ջուլիո ԱնդրեոտիիցEmanuelli M., 50 anni: storia della televisione attraverso la stampa settimanale, Milano, 2004։ Ադրիանոն՝ որպես հատուկ ծառայության զորակոչիկ, իրավունք չուներ լքել զորամասը, այդ պատճառով հեռուստատեսային փառատոնի կազմակերպիչները «TV Sorrisi e Canzoni» ամսագրում տպագրում են բաց նամակ՝ ուղղված Անդրեոտիին։ «Երիտասարդ նախարարի» ու երգչի լուսանկարների ներքևում շարադրվում է կատակներով ու ծաղրով համեմված խնդրանք՝ Չելենտանոյին տալ կարճ ժամանակով զորամասից դուրս գալու թույլտվություն, որպեսզի հնարավորություն ունենա մասնակցել փառատոնին։ Նամակում հիշվում էր նաև այն, զորամասում Ադրիանոն կոկորդի հիվանդություն էր ստացել, որը «համարյա դառնալու էր վիրահատական միջամտության պատճառ»։ Բացի այդ «Ventiquattromila baci» երգի հեղինակներից մեկը՝ Պիեռո Վիվարելին, իր կնոջ միջոցով անձամբ հանդիպում է նախարարի հետ։ Անդրեոտին սկզբում ենթադրել էր, թե խոսքը վերաբերում էԱնկոնայում ծառայող տուգանքի ենթարկված գնդապետ Չելենտանոյին։ Սակայն թյուրիմացության վերացումից հետո նախարարը խոստացավ զբաղվել այդ հարցով։ Մի քանի օրից նա հայտնեց, որ թեև զինծառայողների՝ մշակությաին ու սպորտային միջոցառումների մասնակցելու կանոնակարգում (ընդունված դեռ 1920-ական թվականներին) հեռուստատեսության մասին խոսք չկա, սակայն հրետանավոր Ադրիանո Չելենտանոյին թույլ կտրվի Սան-Ռեմոյի փառատոնի ընթացքում բացակայել զորամասիցM. Giannotti, L'enciclopedia di Sanremo: 55 anni di storia del festival dalla A alla Z, Roma, 2005:։ Ելույթի սկզբում Ադրիանոն մեջքով շրջվում է դեպի հանդիսատեսը, ինչը ժյուրին համարում է ոչ հարգալից վերաբերմունք։ Արդյունքում Չելենտանոն զբաղեցնում է միայն երկրորդ տեղը։ Չնայած դրան՝ «Ventiquattromila baci» երգը հայտնվում է հիթ-շքերթների առաջին հորիզոնականներում և հռչակվում տասնամյակի լավագույն իտալական երգը։

Նույն թվականի դեկտեմբերի 19-ին երգիչը չեղյալ է համարում Jolly-ի հետ կնքված պայմանագիրն և իր ընկերների ու համակիրների հետ հիմնում ձայնագրման սեփական ստուդիան, որն անվանում են ()։ Նրանց թողարկած առաջին ձայնապնակը՝ Non mi dir, տարածվեց ավելի քան մեկ միլիոն օրինակով։ 1962 թվականին երգիչը հաղթեց «Կանտաջիրո» մրցույթում, որտեղ հանդես էր եկել «Stai lontana da me» () երգով։ Դրանից հետո նա շրջագայության է մեկնում Ֆրանսիա ու Իսպանիա, ինչպես նաև ստեղծում հեռուստածրագրերի շարքՎ. Կոտով, Ադրիանո Չելենտանո. ամենասիրելի իտալացին, Аргументы и факты, 2003, N 32 (162) (ռուս.).
250px|thumb|Ադրիանո Չելենտանոն ու Կլաուդիա Մորին 1970 թվականին

1966 թվականին Չելենտանոն որոշում է ներից մասնակցել Սան-Ռեմոյի փառատոնին՝ այս անգամ ներկայացնելով «Il ragazzo della via Gluck» () երգը։ Երգը ոչ մի մրցանակի չարժանացավ, սակայն թարգմանվեց 22 լեզվով ու ավելի քան չորս ամիս գլխավորում էր իտալական տարբեր հիթ-շքերթներhttp://www.kinokadr.ru/news/2008/01/06/1898.shtml Լրացել է Ադրիանո Չելենտանոյի 70 տարին։ Այդ երգը, որում պատմվում է միլանցի հասարակ տղայի կյանքը, Չելենտանոյի առաջին սոցիալ-քաղաքական թեմայով երգն է, որ տարածվեց ողջ աշխարհումԵ. Վիկտորովա, Ադրիանո Չելենտանոյի կինոշոուն, 1991, 48 էջ։։ Հետագայում այն ընդգրկվեց դասագրքերում որպես բնությունը պահպանելու կոչ։ Ադրիանո Չելենտանոն թողարկում է նաև համանուն ալբոմը։ Երկու տարի անց երգիչը Սան-Ռեմոյի փառատոնին մասնակցում է «Canzone» երգով ու զբաղեցնում երրորդ տեղը, սակայն երգը նորից առաջին հորիզոնականներն է զբաղեցնում հիթ-շքերթներում։

1968 թվականին Clan Celentano-ն թողարկում է Azzurro/Una carezza in un pugno ալբոմը։ Այդ ալբոմի «Azzurro» () երգը, որի երաժշտությունը գրել է Պաոլո Կոնտեն, տեքստը՝ Վիտո Պալավիչինին, դարձել է Չելենտանոյի երգացանկի ամենահայտնի երգերից մեկը։ Իտալիայի ֆուտբոլի ազգային հավաքականի անդամներին անվանում են «gli azzurri» (), և նրանց երկրպագուները «Azzurro» երգն ընտրել են որպես 2006 թվականի աշխարհի առաջնության ոչ պաշտոնական հիմնԱդրիանո Չելենտանո՝իտալական երաժշտության սիրտը։ Հետագայում երգը կատարել են այնպիսի հայտնի երգիչներ ու խմբեր, ինչպիսիք են Ջանի Մորանդին, Մինա Մացինին, Die Toten Hosen-ն ու Ricchi e Poveri-ը։ Պաոլո Կոնտեն գրել է «La coppia più bella del mondo» () երգի երաժշտությունը։ Այդ երգը թողարկվել է դեռ 1967 թվականին։ Չելենտանոն այն երգել է կնոջ՝ դերասանուհի Կլաուդիա Մորիի հետ։ 1970 թվականին Չելենտանոն հերթական անգամ մասնակցում է Սան-Ռեմոյի փառատոնին՝ կնոջ հետ կատարելով «Chi non lavora non fa l’amore» () երգը, և զբաղեցնում է առաջին տեղը։

 1970-1991. հանրաճանաչություն 
1970-ական թվականների սկզբներին Չելենտանոն հորինում ու ձայնագրում է «Prisencolinensinainciusol» կոմպոզիցիան, որի տեքստը կազմված էր հորինված անհասկանալի բառերից, որոնք ոչինչ չեն նշանակում։ Այն խորհրդանշում է մարդկանց անջատվածությունը, միմյանց չհասկանալը։ Երգը երկար ժամանակ մնաց հիթ-շքերթների վերին հորիզոնականներում, ինչպես նաև ընդգրկվեց ամերիկյան հիթ-շքերթներում։ Կոմպոզիցիան կատարվել է ռեչիտատիվով, ինչը կարելի է համարել ռեպ կատարումների առաջին փորձերից մեկըԱ. Վիտալի, Իսկ այժմ խոսում է Ադրիանոն, Sorrisi, 2004 (իտալ.):F. Luzzato, Celentano si svela a tempo di «rap», Milano, 1994, էջ 23։։ 2009 թ. վերջերին այս կոմպոզիցիան դարձավ ինտերնետ-մեմ։

1972 թվականին LP ֆորմատով թողարկվեց Չելենտանոյի I mali del secolo ալբոմը, որի բոլոր երգերը հորինել էր երգիչըԲացառությամբ առաջին՝ Ready Teddy երգի, որ գրվել է Ռոբերտ Բլեքուելի ու Ջոն Մառասկալկոյի կողմից։։ Երգերից շատերը նվիրված են ժամանակակից աշխարհում առկա խնդիրներին։ Մեծ հաջողություն ունեցավ հատկապես շրջակա միջավայրի աղտոտման դեմ ուղղված «Un albero di trenta piani» () սատիրիկ երգը։ Ձայնագրվեց այդ երգի նաև իսպաներեն տարբերակը՝ «Un arbòl de 30 pisos»: Սկավառակի ձայնագրմանը մասնակցել են Il Balletto di Bronzo խմբի անդամները։ 1995 թվականին ալբոմը վերաթողարկվեց ձայնասկավառակով։ 1976 թվականին երգիչը ձայնագրեց Svalutation ալբոմը։ Այդ ալբոմի համանուն երգում ծաղրանքով քննադատվում էր ճգնաժամային դրությունը, որ այդ ժամանակ տիրում էր Իտալիայում, ինչի շնորհիվ սկավառակը տարածվեց նաև եվրոպական շուկայում և առաջին տեղերն էր գրավում Ֆրանսիայում ու Գերմանիայում։

1979 թվականին Չելենտանոն թողարկեց Soli () ալբոմը, որի ստեղծման ժամանակ երգիչն առաջին անգամ համագործակցեց իտալացի ճանաչված կոմպոզիտոր Տոտո Կուտունյոյի հետ։ Ալբոմը իտալական հիթ-շքերթների առաջին հորիզոնականներում մնաց 58 շաբաթ։ Նույն 1979 թ. թողարկվեց Me, live! ալբոմը, որ ձայնագրվել էր Չելենտանոյի՝ Չեզենայում՝ «Դինո Մանուցի» () մարզադաշտում, 1977 թ. օգոստոսի 28-ին տեղի ունեցած համերգի ժամանակ։

1980 թվականին Չելենտանոն թողարկեց ստուդիական ևս մեկ ալբոմ՝ Un po’ artista un po’ no, որի ստեղծմանը մասնակցեց Տոտո Կուտունյոն։ Դրանից հետո նրանց համագործակցությունն ավարտվեց։ Չնայած դրան՝ նրանք մնացին լավ ընկերներՎ. Օբրեմենկո, Տոտո Կուտունյո. «Ռուսների մենթալիտետն ու բարքերը կապիտալիզացվել են երկրի հետ միասին», http://www.aif.ru/culture/article/41588, Аргументы и факты թերթ, 2011, N 11:։ Ընդհանուր առմամբ հատուկ Չելենտանոյի համար Տոտո Կուտունյոն գրել է 13 երգՎավերագրական ֆիլմ «Դիմավորեք՝ Չելենտանո» (Առաջին ալիք, 2009 թվական).

1980-ական թվականների ամենահայտնի ստեղծագործություններից են Atmosfera (ձայնագրված «Նոր ալիքի» ակնհայտ ազդեցությամբ), ինչպես նաև Deus (1981), I miei americani (1984) ու I miei americani 2 (1986) ալբոմները, որոնք հիմնականում անգլիալեզու հայտնի երաժիշտներ The Beatles, The Platters, Լիթլ Ռիչարդ, Էլվիս Փրեսլի, Ռեյ Չարլզ և այլոց երգերի քավեր տարբերակների հավաքածուներ են։ Բոլոր երգերը թարգմանվել են իտալերեն՝ հնարավորինս հարազատ մնալով բնագրին, կատարվել են որոշակի փոփոխություններ։

1987 թվականին Չելենտանոն Կլաուդիա Մորիի հետ մի եզակի անգամ այցելել է ԽՍՀՄ՝ ներկա լինելու իր «Ջոն Լուի» ֆիլմի պրեմիերային։ Չնայած այն հանգամանքին, որ երգիչը տառապում է աերոֆոբիայով, այդ անգամ նա բացառություն է արել ու ԽՍՀՄ է ժամանել ինքնաթիռովԵս ասացի. «Տվե՛ք ինձ Սան-Ռեմոն», բայց նրանք վախեցան, La Repubblica թերթ, 2003 (իտալ.):։ Չելենտանոն երկու համերգ տվեց Մոսկվայում՝ «Օլիմպիական» մարզադաշտումԱ. Կարցև, Играть и жить с тревогой в сердце, Կոմսոմոլսկայա պրավդա թերթ, 1987 թվական։, որոնք դարձան նրա առաջին ելույթներն ութամյա դադարից հետո։

1987 թվականից մինչև 1991 թվականը երգչի կարիերայում ժամանակավոր դադար եղավ։ Այդ ընթացքում նա չթողարկեց որևէ ալբոմ ու չնկարահանվեց որևէ ֆիլմում։ Սակայն 1991 թվականին Չելենտանոն վերսկսեց երաժշտական գործունեությունը՝ թողարկելով Il re degli ignoranti (), որ բաղկացած էր 10 երգից։ Սկավառակը ներառում էր նաև հին երգերի ռեմեյքեր (օրինակ՝ 1983 թվականին թողարկված Atmosfera ալբոմի «Cammino» երգի ռեմեյքը)։ Սկավառակի երգերի ձայնագրման ժամանակ երգչին ձայնակցել են իր երեխաները՝ Ջակոմոն, Ռոզիտան ու Ռոզալինդան։ Ալբոմի երկու երգերի համար նկարահանվել է տեսահոլովակ։ Նույն թվականին Չելենտանոն գրել ու հրատարակել է համանուն գիրքը.

 1994-2008. նոր ժամանակաշրջան 
1990-ական թվականներին Չելենտանոյի երաժշտական կարիերայում սկիզբ առավ նոր փուլ։ Հրաժարվելով կինոյում նկարահանվելուց՝ Չելենտանոն սկսեց համագործակցել նոր հեղինակների հետ ու ձայնագրել նոր ալբոմներ։ Եռամյա դադարից հետո՝ 1994 թվականին, երգիչը թողարկեց Quel punto ստուդիական ալբոմը և նույն թվականի մայիսի 18-ին վերադարձավ բեմ՝ համերգային շրջագայության մեկնելով Իտալիա ու արտասահման։ 1995 թվականին Չելենտանոն թողարկեց ռեմիքսների՝ իր առաջին ու միակ ալբոմը՝ Alla corte del remix, որի ստեղծմանը մասնակցել են այնպիսի երաժիշտներ, ինչպիսիք են Alex Party-ն, Gabriele Cerlini-ն և Սքեթմեն Ջոնը։ Սեպտեմբերի 27-ին Չելենտանոն ելույթ ունեցավ բարեգործական համերգում, որ նվիրված էր հիվանդ երեխաներին և անցկացվում էր Ֆրանսիայի Լուրդ քաղաքում։ Համերգը կազմակերպվել էր իտալական մշակույթի մի շարք գործիչների կողմից, որոնց թվում էին Ջանի Մորանդին ու Մոգոլը։ 1996 թվականին Չելենտանոն, համագործակցելով կոմպոզիտոր Կարլո Մացոնիի ու գործիքավորող Ֆիո Զանոտիի հետ, ձայնագրեց Arrivano gli uomini սկավառակը, որ ներառում էր 11 նոր երգ։ Ալբոմը մեծ հաջողություն ունեցավ ոչ միայն Իտալիայում, այլև Գերմանիայում ու եվրոպական այլ երկրներում։

1997 թվականի սեպտեմբերի 27-ին Չելենտանոն ելույթ ունեցավ Բոլոնիայում տեղի ունեցող համերգում, որ նվիրված էր 23-րդ եվհարիստյան ազգային կոնգրեսին։ Համերգին ներկա էր նաև Յոհան Պաուլ II-ըA. Farcas, G. Martelli, Concerto per il Papa: Dylan con Dalla e Bocelli, , Corriere della Sera թերթ, 1997, http://archiviostorico.corriere.it/1997/agosto/27/Concerto_per_Papa_Dylan_con_co_0_9708275942.shtml: (իտալ.)։ 1998 թվականին Կլաուդիա Մորին ամուսնուն առաջարկեց ալբոմ ձայնագրել ճանաչված երգչուհի Մինայի հետ։ Արդյունքում ձայնագրվեց Mina Celentano ալբոմը, որ վաճառվեց շուրջ 1 600 000 օրինակով և դարձավ Մինայի՝ ողջ կարիերայի ընթացքում ամենաշատ վաճառված ալբոմը։ Ալբոմի երգերից մեկի հիման վրա նկարահանվել է մուլտիպլիկացիոն տեսահոլովակ։ 1999 թվականին Չելենտանոն սկսում է համագործակցել կոմպոզիտոր Ջանի Բելայի հետ, ինչպես նաև շարունակում է աշխատել հայտնի բանաստեղծ-երգահան Մոգոլի հետ։ Նրանց հետ համատեղ Չելենտանոն ձայնագրեց ու թաղարկեց ստուդիական 5 ալբոմ, որոնցից առաջինը Io non so parlar d’amore () ալբոմն էր, որ վաճառվեց երկու միլիոն օրինակով և իտալական հիթ-շքերթներում պահպանվեց 100 շաբաթ՝ երգչին թույլ տալով նորից վայելել հասարակության ուշադրությունը։ Ալբոմը ներառում է այնպիսի երգեր, ինչպիսիք են՝ «Gelosia» (), «Senza amore» (), «L’emozione non ha voce» (), ինչպես նաև՝ «L’arcobaleno» (), որ նվիրված է իտալացի հայտնի երգիչ ու կոմպոզիտոր Լուչիո Բատիստիին, ով մահացել է 1998 թ.L. Mario, Celentano canta per Lucio Battisti, http://archiviostorico.corriere.it/1999/maggio/05/Celentano_canta_per_Lucio_Battisti_co_0_9905056479.shtml, Corriere della Sera թերթ, 1999։ (իտալ.):

Մեկ տարի անց Չելենտանոն որոշում է չընդհատել համագործակցությունը Ջանի Բելայի ու Մոգոլի հետ և ձայնագրում է Esco di rado e parlo ancora meno ալբոմը։ Սակայն ալբոմում ներառված են երկու երգ, որ գրվել են այլ հեղինակների՝ Կարլո Մացոնիի ու Իվանո Ֆոսատիի կողմից։ Արդյունքում ձայնասկավառակը մեծ հաջողության արժանացավ և 2001 թվականին դարձավ պլատինե։ Բացի այդ՝ վաճառվեց սկավառակի շուրջ 1 800 000 օրինակ, թեև դրա թողարկման ժամանակ նախորդ ալբոմը՝ Io non so parlar d’amore, շարունակում էր մնալ Իտալիայի՝ ամենաշատ վաճառվող 50 ձայնասկավառակների ցանկում։

2002 թվականին թողարկվեց Per sempre ալբոմը։ Ձայնասկավառակը մեծ հաջողություն ունեցավ ոչ միայն Իտալիայում, այլև նրա սահմաններից դուրս։ Մի քանի երգերի ձայնագրմանը մասնակցել են ամերիկացի նշանավոր ջազ կոմպոզիտոր ու դաշնակահար Չիկ Կորիան։ Այս ալբոմում է ընդգրկված Ջանի Բելայի «Confessa» երգը. նրա տեսահոլովակը YouTube կայքում դիտել են ավելի քան 5.4 միլիոն օգտատերեր։ 2004 թվականին Ադրիանո Չելենտանո՝ որպես հյուր, ելույթ է ունեցել Սան-Ռեմայի փառատոնի ժամանակ։ Նույն թվականին նա թողարկեց հերթական ստուդիական ալբոմը՝ C’è sempre un motivo:

 Անձնական կյանք 
Ադրիանո Չելենտանոն իր ապագա կնոջ՝ դերասանուհի Կլաուդիա Մորիի հետ ծանոթացել է «Ինչ-որ տարօրինակ տիպ» ֆիլմի նկարահանումների ժամանակԼ. Միշինա, Յ. Բրիլյովա, Ադրիանո Չելենտանո. «Ինձ հյուրախաղերի են հրավիրում Սիբիր», Конкурент թերթ, 2008, N 02 (000124):։ 1964 թ. հուլիսի 14-ին նրանք գաղտնի պսակվել են Գրոսետո քաղաքի Սբ. Ֆրանցիսկի եկեղեցում։ Կլաուդիան զբաղեցնում է Clan Celentano ընկերության գործադիր տնօրենի պաշտոնը։ Նրանք ունեն երեք երեխա՝ Ռոզիտան, Ռոզալինդան ու ՋակոմոնԱ. Ֆյոդորով, Ադրիանո Չելենտանո. «Այն միակը, ինչին պիտի ձգտել ողջ կյանքում», 1995։

Ջակոմոն երգիչ է, Ռոզալինդան՝ կինոդերասանուհի։ 2004 թ. նոյեմբերին ծնվել է Ջակոմո Չելենտանոյի որդին՝ Սամուելեն, ով ներկայումս Ադրիանոյի ու Կլաուդիայի միակ թոռն է։

Չելենտանոն հետաքրքրվում է ֆուտբոլով ու երկրպագում է Ինտեր ակումբին. 2008 թ. նա ելույթ ունեցավ այդ խմբի 100-ամյակին նվիրված համերգում.

Չելենտանոյի հոբբին ներկայումս շարունակում է մնալ ժամացույցների վերանորոգումըՄարդը, որ չի ծիծաղում, Vogue ամսագիր, 2002։։ Երգիչն զբաղվում է նաև թենիսով, բիլիարդով, լուսանկարչությամբ, խաղում է շախմատ և սիրում է պատրաստելԱ. Ռախմանինա, Ջակոմո Չելենտանո. «Երբ կինս իմացավ, թե ես ում տղան եմ, ուզում էր փախչել», Газета по-киевски թերթ, 2010, N 216:։

 Մրցանակներ ու պարգևներ 
 Երաժշտություն 
 Տարեթիվ Մրցույթ Երգ/Ալբոմ Արդյունք1957Ռոք-ն-ռոլի իտալական առաջին փառատոն«Ciao ti dirò»1958Թեթև երաժշտության փառատոն Անկոնայում«Il tuo bacio è come un rock»1961Սան-Ռեմոյի փառատոն«Ventiquattromila baci»Երկրորդ տեղ1962«Կանտաջիրո»«Stai lontana da me»Գ. Լիբերգալ. Երգում է Ադրիանո Չելենտանոն (ռուս.) // «Tecadisk» ձայնապնակի հավելված - 1981 թ.:1968Սան-Ռեմոյի փառատոն«Canzone»Երրորդ տեղ1970Սան-Ռեմոյի փառատոն«Chi non lavora non fa l’amore»2001Italian Music AwardsEsco di rado e parlo ancora meno2008«Рекордъ»Dormi amore, la situazione non è buona

 Կինո 
 Տարեթիվ Մրցույթ Անվանակարգ Ֆիլմ Արդյունք1969«Ոսկե գավաթ»Տղամարդու դերի լավագույն դեբյուտ «Սերաֆինո»1975Կաննի կինոփառատոնՈսկե արմավենու ճյուղ«Յուպպի-դու»1976Կինորագրողների իտալական ազգային միության մրցանակԼավագույն սաունդթրեք«Յուպպի-դու»Մրցանակ «Արծաթե ժապավեն»1976«Դավիթ դի Դոնատելո» Լավագույն դերասան«Բլեֆ»1980«Դավիթ դի Դոնատելո» Լավագույն դերասան«Թավշյա ձեռքեր»

 Հեռուստանախագծեր 
 Տարեթիվ Մրցույթ Անվանակարգ Հաղորդում Արդյունք2000 «Ոսկե վարդ» փառատոնԼավագույն Live Event ShowFrancamente me ne infischio«Ոսկե վարդ» մրցանակA. Leucci, Adriano Celentano: un nuovo programma pronto per la Rai (իտալ.): DireDonna. diredonna.it (1.02.2010): Վերցված է 31.05.2012:2005 «Ideona» մրցանակաբաշխությունԼավագույն Live Event ShowRockpolitik

 Սկավառակագրություն 

 1960 - Adriano Celentano con Giulio Libano e la sua orchestra - Jolly LPJ 5008
 1960 - Furore - Jolly LPJ 5017
 1962 - Peppermint twist - Jolly LPJ 5021
 1963 - A New Orleans - Jolly LPJ 5025
 1965 - Non mi dir - Clan, ACC 40002
 1966 - La festa - Clan, ACC 40006
 1966 - Il ragazzo della via Gluck - Clan, ACC 40007
 1968 - Azzurro/Una carezza in un pugno - Clan, ACC 40011
 1968 - Adriano Rock - Clan, BF 501
 1969 - Le robe che ha detto Adriano - Clan, BF 502
 1970 - Il forestiero - Clan, BFM 700
 1971 - Er più – Storia d’amore e di coltello - Clan, BFM 602
 1972 - I mali del secolo - Clan, BFM 701
 1973 - Nostalrock - Clan, CLN 65764
 1975 - Yuppi du - Clan, CLN 69120
 1976 - Svalutation - Clan, CLN 86013
 1977 - Disco dance - Clan, CLN 86026
 1977 - Tecadisk - Clan, CLN 86033
 1978 - Ti avrò - Clan, CLN 20053
 1978 - Geppo il folle - Clan, CLN 20099
 1979 - Soli - Clan, CLN 20150
 1979 - Me, live! - Clan, CLN 22203
 1980 - Un po’ artista un po’ no - Clan, CLN 20201
 1981 - Deus - Clan, CLN 20257
 1982 - Uh… uh… - Clan, CLN 20324
 1983 - Atmosfera - Clan, CLN 20380
 1984 - I miei americani - Clan, CLN 20445
 1985 - Joan Lui - Clan, CLN 20485
 1986 - I miei americani 2 - Clan, CLN 20545
 1987 - La pubblica ottusità - Clan, CLN 20699
 1991 - Il re degli ignoranti - Clan, 9031 74439-1
 1994 - Quel punto - Clan, 4509 97319-1
 1995 - Alla corte del remix - Clan, CLCD 74321 331042
 1996 - Arrivano gli uomini - Clan, CLCD 74321 381192
 1998 - Mina Celentano - Clan/PDU, 90011
 1999 - Io non so parlar d’amore - Clan, CLN 13641
 2000 - Esco di rado e parlo ancora meno - Clan, CLN 20482
 2002 - Per sempre - Clan, CLN 20511
 2004 - C’è sempre un motivo - Clan, CLN 20551
 2007 - Dormi amore, la situazione non è buona - Clan, CLN 2058
 2011 - Facciamo finta che sia vero - Universal Music/Clan, CLN 2098
 2012 - Adriano Live - Universal Music/Clan, CLN 2111
 2013 - ...Adriano

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  1959  Երեխաները և երաժշտական ավտոմատը  Ragazzi del Juke-Box  Ադրաիանո  Երաժշտական, Կատակերգություն  Լուչիո Ֆուլչի  Մարիո Կարոտենուտո, Էլկե Զոմեր, Էնթոնի Շտեֆեն, Ջակոմո Ֆուրիա, Իվետ Մասոն 1959  Երաժշտական ավտոմատը ճչում է սիրո մասին  Juke box urli d'amore  Երաժիշտ  Կատակերգություն  Մաուրո Մորասի  Մարիո Կարոտենուտո, Մարիզա Մերլինի, Կարին Բաալ, Տերենս Հիլ, Ռաֆաել Պիզու 1960  Ճչացողները դատարանի առաջ  Urlatori alla sbarra  Ադրանո  Երաժշտական, Դրամա, Կատակերգություն  Լուչիո Ֆուլչի  Մինա, Ջո Սենտերի, Էլկե Զոմեր, Չետ Բեյկեր 1962  Մոնցայի վանականը  Il monaco di Monza  Կեղծ վանական  Դրամա  Սերջիո Կորբուչի  Տոտո, Նինո Տարանտո, Էրմինիո Մակարիո, Լիզա Գասթոնի, Մոյրա Օրֆեյ 1963  Ինչ-որ մի տարօրինակ տիպ  Uno strano tipo  Պեպինո / խաղում է ինքն իրեն  Կատակերգություն  Լուչիո Ֆուլչի  Կլաուդիա Մորի, Դոնատելա Տուրի, Լուիջի Պավեզե, Կարլո Կամպանինի 1964  Հիմար աշխարհ  I malamondo   Փաստագրական  Պաոլո Կավարա  Մարվին Միլեր 1964  Մեծ գողություն Միլանում  Super rapina a Milano   Կատակերգություն  Ադրիանո Չելենտանո Պերո Վիվարելի  Կլաուդիա Մորի, Դոն Բեկի, Ջինո Սանտերկոլե, Դեթո Մարիանո 1966  Եվրոպան երգում է  Europa canta  Երգիչ Կատակերգություն, Վեստեռն, Երաժշտական  Հոսե Լուիս Մերինո  Վիվի Բախ, Գուսթավո Ռոխո, Թոմաս Ալդեր, Ռենցո Պալմեր, Ումբերտո Դ’Օրսի 1968  Սերաֆիմո  Serafino  Սերաֆիմո Ֆլորին  Կատակերգություն  Պետրո Ջերմի  Օթավիա Պիքոլո, Սարո Ուրցի, Ֆրանչեսկա Ռոմանա Կոլուցցի, Բենժամին Լև 1971  Սիրո և դանակների պատմություն  Er più: storia d'amore e di coltello  Նինո  Դրամա, Կատակերգություն, Պատմական  Սերջիո Կորբուչի  Կլաուդիա Մորի, Վիթորիո Կապրիոլի, Ռոմոլո Վալի, Ջաննի Մաչիա 1972  Սպիտակը, կարմիրը և ...  Bianco, rosso e...  Աննիբել Պեզզի  Դրամա  Ալբերտո Լաթուադա  Սոֆի Լորեն, Ֆերնանդո Ռեյ, Հուան Լուիս Գալյարդո, Լուիս Մարին 1973  Էմիգրանտ  L'emigrante  Պեպինո Կավալո  Կատակերգություն  Պասկուալե Ֆեսթա Կամպանիլե  Կլաուդիա Մորի, Հոսե Կալվո, Սիբիլ Դեննինգ, Հերբերտ Ֆուքս 1973  Հինգ օր  Le cinque giornate  Կաիզանո  Դրամա, Կատակերգություն, Պատմական  Դարիո Արջենտո  Էնցո Չերուզիկո, Մարիլու Տոլո, Լուիզա Դե Սանտիս, Գլաուկո Օնորատո 1973  Ռուգանտինո  Rugantino  Ռուգանտինո   Պասկուալե Ֆեսթա Կամպանիլե  Կլաուդիա Մորի, Թոնի Ուչի, Մարիա Գրացիա Սպինա, Ռիքարդո Գարոնե 1975  Շտապիր, քանի դեռ կինս չի վերադարձել  Yuppi du  Ֆելիս Դելլա Պիետա  Դրամա, Կատակերգություն  Ադրիանո Չելենտանո Միկի Դել Պրետե  Կլաուդիա Մորի, Շարլոթա Ռեմպլինգ, Ջինո Սանտերկոլե, Ռոզիտա Չելենտանո 1975  Դու ո՞ր նշանի տակ ես ծնվել  Di che segno sei?  Ալֆրեդո, որին կոչում են 'Ֆրեդ Ասթեր'  Կատակերգություն  Սերջիո Կորբուչի  Մաֆալդա Բերի, Ուգո Բոլոնյա, Գիլ Կագնե, Ջուլիանա Կալանդրա 1976  Բլեֆ  Bluff storia di truffe e di imbroglioni  Ֆելիքս  Կատակերգություն, Քրեական  Սերջիո Կորբուչի  Էնթոնի Քուին, Կապյուսին, Կորին Կլերի, Աթիլիո Դոթեզիո 1976  Երախտապարտ վենետիկցին  Culastrisce nobile veneziano  Սփրինթի տերը  Կատակերգություն  Ֆլավիո Մոգերինի  Մարչելո Մասթրոյաննի, Կլաուդիա Մորի, Լինո Տոֆոլո, Անն Միսերոչչի, Ֆլորա Կարաբելա 1977  Երկնքի այլ կտոր  L'altra metà del cielo  Տերհայր Վինցենզո Ֆերրարի  Կատակերգություն  Ֆրանկո Ռոսի  Մոնիկա Վիթի, Վենանտինո Վենանտինի, Գլաուկո Օնորատո, Մարիո Կարոտենուտո 1977  Պապարացիի անհաջողակը  Ecco noi per esempio...  Անտոնմաթեո Կոլոմբո  Կատակերգություն  Սերջիո Կորբուչի  Ռենատո Պոցցեթո, Բարբարա Բախ, Անտոնիո Կասագրանդե, Ջուլիանա Կալանդրա 1978  Ֆրյուրեր մականունով Ադոլֆ քեռին  Zio Adolfo, in arte Führer  Հերման / Գուստավ  Կատակերգություն  Ֆրանկո Կասթելանո Ջուզեփե Մոչիա  Կլաուդիո Բիգալի, Ֆրանսուա Բասթեն, Ջուզեփե Դիամանտի, Պաոլա Օրեֆիչե 1978  Խելագար Ջուզեպոն  Geppo il folle  Գեփփո  Կատակերգություն, Երաժշտական  Ադրիանո Չելենտանո  Կլաուդիա Մորի, Չանտալ Բենուա, Պետրո Բրամբիլա, Մեթո Դիթոնգո 1979  Շաբաթ, կիրակի և ուրբաթ  Sabato, domenica e venerdì  Կոնստանտին, (էպիզոդիկ)  Կատակերգություն  Ֆրանկո Կասթելանո Պասկուալե Ֆեսթա Կամպանիլե Սերջո  Էդվիժ Ֆենեկ, Լինո Բանֆի, Դանիելե Վարգաս, Լորի Դել Սանտո, Միլենա Վուկոտիչ 1979  Թավշյա ձեռքեր  Mani di velluto  Գուիդո Քուիլեր  Մելոդրամա, Կատակերգություն  Ֆրանկո Կասթելանո Ջուզեփե Մոչիա  Էլեոնորա Ջորջի, Ջոն Շարպ, Օլգա Կարլատոս, Ջինո Սանտերկոլե 1980  Վիճե՞նք  Qua la mano  դոն Ֆունգենզիո  Կատակերգություն  Պասկուալե Ֆեսթա Կամպանիլե  Էնրիկո Մոնտեզանո, Մարիո Կարոտենուտո, Ֆիլիփ Լերուա, Ադրիանա Ռուսո 1980  Հյուրանոցի տիրուհին  La locandiera  կավալեր դի Ռիպաֆրետա  Կատակերգություն  Պաոլո Կավարա  Կլաուդիա Մորի, Պաոլո Վիլաջո, Մարկո Մեսերի, Ջաննի Կավինա 1980  Անսանձի սանձահարումը  Il bisbetico domato  Էլիա Կոդոգնո  Կատակերգություն  Ֆրանկո Կասթելանո Ջուզեփե Մոչիա Օռնելա Մուտի, Էդիտ Փիթերս, Պիփո Սանտոնասթասո, Միլի Կարլուչի 1981  Ասը  Asso  Աս  Կատակերգություն  Ֆրանկո Կասթելանո Ջուզեփե Մոչիա  Էդվիժ Ֆենեկ, Ռենատո Սալվատորի, Սիլվա Կոշինա, Պիփո Սանտոնասթասո 1981  Խելահեղ սիրահարվածը  Innamorato pazzo  Բարնաբա Չեչինի  Մելոդրամա, Կատակերգություն  Ֆրանկո Կասթելանո Ջուզեփե Մոչիա  Օռնելա Մուտի, Ադոլֆո Չելի, Լիդիա Կոստանցո, Ֆրանկո Դիոջենե 1982  «Էքսելսիոր» գրանդ հոթելը  Grand Hotel Excelsior  Հոթելի մենեջեր Թադեուս  Կատակերգություն  Ֆրանկո Կասթելանո Ջուզեփե Մոչիա  Էնրիկո Մոնտեզանո, Դիեգո Աբատանտուոնո, Կարլո Վերդոնե, Էլեոնորա Ջորջի 1982  Բինգո Բոնգո  Bingo Bongo  Բինգո Բոնգո  Կատակերգություն, Ընտանեկան  Պասկուալե Ֆեսթա Կամպանիլե  Կարոլ Բուկե, Ֆելիչե Անդրեազի, Էնցո Ռոբութի, Վալտեր Դ’Ամորե 1983  Սինգ-Սինգ  Sing Sing  Ալֆրեդո 'Բոժի'  Կատակերգություն  Սերջիո Կորբուչի  Էնրիկո Մոնտեզանո, Մարինա Սումա, Ֆրանկո Ջակոբինի, Անջելա Գուդվին 1983  Հատուկ նշանները՝ գեղեցիկ  Segni particolari: bellissimo  Մաթիա   Ֆրանկո Կասթելանո Ջուզեփե Մոչիա  Ֆեդերիկա Մորո, Ջաննի Բոնագուրա, Սիմոնա Մարիանի, Աննա Կանակիս 1985  Նա ինձանից վատն է  Lui è peggio di me  Լեոնարդո  Կատակերգություն  Էնրիկո Օլդոինի  Ռենատո Պոցցեթո, Կելի վան դեր Վելդեն, Սերջո Ռենդա, Դենիել Սթիվեն 1985  Ջոն Լուի  Joan Lui - ma un giorno nel paese arrivo io di lunedì  Ջոն Լուի  Երաժշտական  Ադրիանո Չելենտանո  Կլաուդիա Մորի, Մարտա Կելեր, Ֆեդերիկա Մորո, Շերի Անդերսոն 1986  Փնփնթան  Il burbero  Տիթո Տորիսի  Կատակերգություն  Ֆրանկո Կասթելանո Ջուզեփե Մոչիա  Դեբրա Ֆոյեր, Ժան Սորել, Մաթիա Սբրաջա, Անջելա Ֆինոքյարո 1992  Ջեքփոթ  Jackpot  Ֆուրիո Ֆանտաստիկ, Կատակերգություն, Ընտանեկան  Մարիո Օրֆինի  Քեյթ Վերնոն, Կերոլ Բեյկեր, Յեն Բու Հու, Աեի-Յեն Ղո

 Ռեժիսոր 
Թիվ  Ֆիլմի անուն  Բնօրինակի անվանումը 1964  Մեծ գողություն Միլանում  Super rapina a Milano  1975  Շտապիր, քանի դեռ կինս չի վերադարձել  Yuppi du 1978  Խելագար Ջեփոն  Geppo il folle 1985  Ջոն Լուի  Joan Lui - ma un giorno nel paese arrivo io di lunedì

 Սցենարիստ 
Թիվ  Ֆիլմի անուն  Բնօրինակի անվանումը 1975  Շտապիր, քանի դեռ կինս չի վերադարձել  Yuppi du  1978  Խելագար Ջեփոն  Geppo il folle 1985  Ջոն Լուի  Joan Lui - ma un giorno nel paese arrivo io di lunedì

 Կոմպոզիտոր 
Թիվ  Ֆիլմի անուն  Բնօրինակի անվանումը 1975  Շտապիր, քանի դեռ կինս չի վերադարձել  Yuppi du 1977  Երկնքի մյուս կեսը  L'altra metà del cielo 1978  Խելագար Ջեփոն  Geppo il folle 1985  Ջոն Լուի  Joan Lui - ma un giorno nel paese arrivo io di lunedì

 Մոնտաժոր 
Թիվ  Ֆիլմի անուն  Բնօրինակի անվանումը 1975  Շտապիր, քանի դեռ կինս չի վերադարձել  Yuppi du 1978  Խելագար Ջեփոն  Geppo il folle 1985  Ջոն Լուի  Joan Lui - ma un giorno nel paese arrivo io di lunedì

 Պրոդյուսեր 
Թիվ  Ֆիլմի անուն  Բնօրինակի անվանումը 1978  Խելագար Ջեփոն  Geppo il folle 

 Գրականություն 
 Ադրիանո Չելենտանոյի գրքերը 
 A. Celentano, Ripa L. Il paradiso è un cavallo bianco che non suda mai. - Sperling & Kupfer, 1982, 247 էջ։ - ISBN 88-200-0221-3
 A. Celentano Il re degli ignoranti. - Milano: A. Mondadori, 1991, 124 էջ։ - ISBN 88-04-35115-2
 A. Celentano, Jannuzzi J. Il profeta e i farisei. - Prime Edizioni di Maurizio Biaducci, 1988, 182 էջ։- ISBN 88-18-57017-X
 A. Celentano Rockpolitik. / Ciotta M. - Milano: Bompiani Overlook-Clan Celentano, 2006, 208 էջ։ - ISBN 88-452-5734-7

 Գրքեր Չելենտանոյի մասին 
 Викторова Е. А. Киношоу Адриано Челентано // Адриано Челентано. - Всесоюзное творческо-производственное объединение «Киноцентр», 1991, 48 էջ։
 Викторова Е. А. Я, Адриано Челентано. - Филобиблон, 1998. - 152 էջ։
 Мишиев Б. П. Мудрость Celentano, - Дербент, 2012:
 Caressa F. Azzurro. Conte, Celentano, un pomeriggio…. - Roma: Donzelli, 2008: - ISBN 978-88-6036-307-7
 Chiorino M. Adriano Celentano. - Milano: Targa italiana, 1991: - ISBN 88-7111-052-8
 Ciotta M. Un marziano in tv. Adriano Celentano. Francamente me ne infischio. - Roma: Rai Eri, 2001: - ISBN 88-397-1137-6
 Cotti S. Adriano Celentano. 1957–2007: Cinquant’anni da ribelle. - Roma: Editori Riuniti, 2007, 327 էջ։ - (Momenti Rock). - ISBN 978-88-359-5943-4
 Ebboli F. Adriano Celentano. Dalla Via Gluck a Rockpolitick. - Genova: Lo Vecchio, 2005: - ISBN 88-7333-123-8
 Fittante A. Questa è la storia… Celentano nella musica, nel cinema e in televisione. - Milano: Il castoro, 1997: - ISBN 88-8033-105-1
 Jannuzzi L. Il profeta e i farisei. - Milano: Rusconi, 1988: - ISBN 88-18-57017-X
 Maiotti M 1944-1963: i complessi musicali italiani. - Maiotti Editore, 2010: - P. 84-87.
 Manfredi G. Adriano Celentano. - Roma: Lato Side, 1981:
 Perini B. Adriano: la sua vita è come un rock. - Rizzoli, 1999: - հ. 3, 130 էջ։ - ISBN 88-17-86222-3
 Perini B. Memorie di zio Adriano. - Mondadori, 2010, 204 էջ։ - ISBN 978-88-04-60338-2
 Piancatelli U. Celentano. La vita, le passioni, la musica, il cinema, la tv. - Barbera, 2012, 219 էջ։ - ISBN 978-88-7899-525-3
 Porzioni E. Celentano & Rivoluzione. - Chinaski Edizioni, 2012, 200 էջ։ - ISBN 978-88-89966-87-7
 Red S. e Lucas S. Il re dello spettacolo. - Milano: Forte, 1983.
 Salvatori D. Adriano Celentano. - Roma: Gremese, 1998, 94 էջ։- ISBN 88-7742-169-X
 Simonetta U. Celentano. - Milano: Longanesi, 1966:

 Ծանոթագրություններ 

Կատեգորիա:1938 ծնունդներ
Կատեգորիա:Իտալացի դերասաններ
Կատեգորիա:Իտալացի երգահաններ
Կատեգորիա:Իտալացի երգիչներ
Կատեգորիա:Իտալացի կատակերգուներ
Կատեգորիա:Իտալացի կինոռեժիսորներ
Կատեգորիա:Իտալացի հասարակական գործիչներ
Կատեգորիա:Իտալացի պրոդյուսերներ
Կատեգորիա:Իտալացի ռեժիսորներ
Կատեգորիա:Իտալացի սցենարիստներ
Կատեգորիա:Կիթառահարներ
Կատեգորիա:Միլան քաղաքում ծնվածներ